CELEX: 62013CN0220
Language: el
Date: 2013-04-25 00:00:00
Title: Υπόθεση C-220/13 P: Αναίρεση που άσκησε στις 25 Απριλίου2013 η Καλλιόπη Νικολάου κατά της αποφάσεως του Γενικού Δικαστηρίου (Δεύτερο τμήμα) που εκδόθηκε στις 20 Φεβρουαρίου 2013 στην υπόθεση T-241/09, Νικολάου κατά Ελεγκτικού Συνεδρίου της Ευρωπαϊκής Ένωσης

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/10
            
         Αναίρεση που άσκησε στις 25 Απριλίου2013 η Καλλιόπη Νικολάου κατά της αποφάσεως του Γενικού Δικαστηρίου (Δεύτερο τμήμα) που εκδόθηκε στις 20 Φεβρουαρίου 2013 στην υπόθεση T-241/09, Νικολάου κατά Ελεγκτικού Συνεδρίου της Ευρωπαϊκής Ένωσης
   (Υπόθεση C-220/13 P)
   2013/C 189/19
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Καλλιόπη Νικολάου (Β. Χριστιανός, δικηγόρος)
   
      Αντίδικος στην αναιρετική διαδικασία: Ελεγκτικό Συνέδριο της Ευρωπαϊκής Ένωσης
   
      Αιτήματα
   
   
               —
            
            
               Να αναιρεθεί η απόφαση του Γενικού Δικαστηρίου στην υπόθεση Τ-241/09 της 20ής Φεβρουαρίου 2013 και να αναπεμφθεί η υπόθεση στο Γενικό Δικαστήριο για να την κρίνει.
            
         
               —
            
            
               Να καταδικαστεί ο καθ’ού στη δικαστική δαπάνη.
            
         
      Λόγοι αναιρέσεως και κύρια επιχειρήματα
   
   
               1)
            
            
               Η αναιρεσείουσα υποστηρίζει ότι η Απόφαση του Γενικού Δικαστηρίου της 20ής Φεβρουαρίου 2013 περιλαμβάνει νομικές κρίσεις, οι οποίες προδήλως παραβιάζουν κανόνες δικαίου της Ένωσης και τις προσβάλλει με αίτηση αναιρέσεως.
            
         
               2)
            
            
               Κατά την αναιρεσείουσα, η αναιρεσιβαλλόμενη πρέπει να αναιρεθεί λόγω παραβίασης θεμελιωδών δικαιωμάτων και αρχών του δικαίου της Ένωσης, λόγω εσφαλμένης ερμηνείας και εφαρμογής του δικαίου της Ευρωπαϊκής Ένωσης, καθώς και λόγω υπέρβασης δικαιοδοσίας (αρμοδιότητας).
               Συγκεκριμένα, οι λόγοι αναιρέσεως είναι οι ακόλουθοι:
               
                           —
                        
                        
                           Πρώτον, παραβίαση του τεκμηρίου αθωότητας.
                        
                     
                           —
                        
                        
                           Δεύτερον, παραβίαση της αρχής καλόπιστης συνεργασίας με το Tribunal d’Arrondissement του Λουξεμβούργου, κατ’ εφαρμογή του άρθρου 4 παρ. 3 ΣΕΕ.
                        
                     
                           —
                        
                        
                           Τρίτον, υπέρβαση δικαιοδοσίας.
                        
                     
                           —
                        
                        
                           Τέταρτον, εσφαλμένη ερμηνεία και εφαρμογή του δικαίου της Ένωσης ως προς τις προϋποθέσεις εξωσυμβατικής ευθύνης και ως προς την απόφαση 99/50 του Ελεγκτικού Συνεδρίου.